Bronhidega seotud lümfikude

Bronhidega seotud lümfikude ehk bronhidega seotud MALT (ka BALT-süsteem; lüh BALT, ladina textus lymphoideusadjunctus broncho) on paljude selgroogsete loomade lümfoid(-immuun)süsteemi lümfoidkoe liik, mis paikneb valdavalt bronhide limaskestas. BALT paikneb harilikult epiteelkoe all arteri ja bronhi vahel ja kopsudes.

Bronhidega seotud lümfikudede olemasolu, areng, anatoomia, morfoloogia, histoloogia, mutatsioonid, rakud ja molekulid ning apoptoos ja patoloogia võivad erineda nii liigiti, indiviiditi kui ka arenguastmeti.

BALT on tuvastatud roomajatel, lindudel ja osadel imetajatelWanda M. Haschek, Colin G. Rousseaux, Matthew A. Wallig, Haschek and Rousseaux's Handbook of Toxicologic Pathology, 2.trükk, 1. köide, e.Lymphoid tissue, Google'i raamatu veebiversioon (vaadatud 22.07.2014) (inglise keeles), nagu jänestel ja rottidel, kuid puudub koertel, kassidel, Süüria hamstritel, inimestelRandall TD., Bronchus-associated lymphoid tissue (BALT) structure and function.Lühikokkuvõte., Adv Immunol. 2010;107:187-241. doi: 10.1016/B978-0-12-381300-8.00007-1., veebiversioon (vaadatud 22.07.2014) (inglise keeles). Leidub ka allikaid, mis loevad BALTi inimese bronhides siiski levinuks ja normaalseks struktuuriks.

BALT liigitatakse MALT-süsteemiP Brandtzaeg, H Kiyono, R Pabst ja M W Russell, Terminology: nomenclature of mucosa-associated lymphoid tissue, Mucosal Immunology (2008) 1, 31–37. doi:10.1038/mi.2007.9, veebiversioon (vaadatud 21.07.2014) (inglise keeles) ja nimetatud lümfoidkude osaleb paikses limaskestaimmuunsuses.

BALT struktuur sarnaneb lümfisõlme omaga, kuid puudub säsiosa. BALT struktuurides liiguvad lümfirakud- T- ja B-rakud ning M-rakud (nende läbi sisenevad antigeenid ja patogeenid).

BALTi sarnane tertsiaarne lümfikude iBALT on ektoopiline lümfikude, mis moodustub inimestel, vastusena kas põletikule, infektsioonile või pidevale immuunstimulatsioonile, näiteks kopsudes. Arvatakse, et ektoopilise BALTi moodustumises osalevad autoreaktiivsed paljunevad  T- ja B-rakud.Moyron-Quiroz JE, Rangel-Moreno J, Kusser K, Hartson L, Sprague F, Goodrich S, Woodland DL, Lund FE, Randall TD., Role of inducible bronchus associated lymphoid tissue (iBALT) in respiratory immunity. Lühikokkuvõte., Nat Med. 2004 Sept;10(9):927-34., veebiversioon (vaadatud 22.07.2014) (inglise keeles)

BALT on kantud kehtivasse inimese tsütoloogia ja histoloogia standardsõnavarasse Terminologia Histologica.

BALTiga seostatakse inimestel mitmeid haiguslikke seisundeid nagu reumatoidartriit ja BALT lümfoom.

Bronhide seintel paiknevaid lümfaatilisi agregaate märkas Burdon-Sanderson juba 1870. aastal.Jiri Mestecky, Michael E. Lamm, Pearay L. Ogra, Warren Strober, John Bienenstock, Jerry R. McGhee, Lloyd Mayer, Mucosal Immunology, 3.trükk, lk 377, 2005, Elsevier, Google'i raamatu veebiversioon (vaadatud 22.07.2014) (inglise keeles) Termini BALT võtsid kasutusele J.Bienenstock ja N. Johnson aastal 1976.

Viited

 Välislingid 

 Sissekanne Terminologia Histologicas H3.10.03.0.03003: Textus lymphoideus adjunctus bronco. Bronhidega seotud lümfikude 
 Bienenstock J, Johnston N., A morphologic study of rabbit bronchial lymphoid aggregates and lymphoepithelium. Lühikokkuvõte., Lab Invest. 1976 Oct;35(4):343-8., veebiversioon (vaadatud 22.07.2014) (inglise keeles)
 Javier Rangel-Moreno, Louise Hartson, Carmen Navarro, Miguel Gaxiola, Moises Selman, ja Troy D. Randall, Inducible bronchus-associated lymphoid tissue (iBALT) in patients with pulmonary complications of rheumatoid arthritis, J Clin Invest. Dec 1, 2006; 116(12): 3183–3194., doi:  10.1172/JCI28756, PMCID: PMC1678820, veebiversioon (vaadatud 22.07.2014) (inglise keeles)

Kategooria:Immunoloogia
Kategooria:Immuunsüsteem
Kategooria:Lümfisüsteem